pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​"หยุดเชื้อ เพื่อกลับบ้าน"
วันพฤหัสบดีที่ 28 พฤษภาคม 2563
​"หยุดเชื้อ เพื่อกลับบ้าน"
กระทรวงกลาโหม ได้สนับสนุนรัฐบาลแก้ไขปัญหาการระบาดของโรคโควิด - ๑๙ โดยหน่วยขึ้นตรงกระทรวงกลาโหม ยังคงความต่อเนื่องในการสนับสนุนการดําเนินการของศูนย์บริหารสถานการณ์โควิด - ๑๙ (ศบค.) และศูนย์ปฏิบัติการแก้ไขปัญหาสถานการณ์ฉุกเฉินด้านความมั่นคง (ศปม.)
รวมทั้งสนับสนุนการอํานวยการจัดการพื้นที่กักกันโรคแห่งรัฐ (State Quarantine) และพื้นที่กักกันโรคแห่งรัฐทางเลือก (Alternative State Quarantine) ตลอดจนพัฒนาเพิ่มขีดความสามารถการบริหารจัดการมาตรการคัดกรองและสถานที่กักตัวควบคุมโรคดังกล่าว ให้มีประสิทธิภาพเพิ่มขึ้น และให้เพียงพอสําหรับรองรับคนไทยในต่างประเทศจํานวนมากที่ลงทะเบียนกับกระทรวงการต่างประเทศ รวมทั้งชาวต่างประเทศที่มีใบอนุญาตให้ทํางานในประเทศไทย ซึ่งประสงค์จะเดินทางกลับประเทศไทยอย่างต่อเนื่อง โดยให้พยายามเข้าใจความรู้สึกและดูแลทุกคนตลอดเวลาที่เข้าพักกักตัวควบคุมโรคให้เสมือนคนในครอบครัว และเพิ่มการเฝ้าระวังมากขึ้นกับกลุ่มเสี่ยง โดยเฉพาะผู้ลักลอบเข้าเมืองโดยผิดกฎหมาย ตลอดจนเหยื่อของขบวนการค้ามนุษย์ที่เดินทางเข้าประเทศ เพื่อป้องกันการแพร่ระบาดซ้ํา
โดยในวันนี้ พลเอก นภนต์ สร้างสมวงษ์ รองปลัดกระทรวงกลาโหม พร้อมด้วยคณะ ได้เดินทางไปเยี่ยมพื้นที่ครัวประกอบอาหาร และบริเวณพื้นที่ปฏิบัติงาน
ณ โรงแรม Eleqance Airport โรงแรม The Patra rama 9 และ โรงแรม Ambassdor
ซึ่งตั้งอยู่ในพื้นที่กรุงเทพ ฯ และ สมุทรปราการ เพื่อรับทราบปัญหาข้อขัดข้อง และแนวทางแก้ปัญหาในแต่ละพื้นที่ต่อไป
#อยู่ในห้อง หยุดเชื้อ เพื่อชาติ
รัฐบาลไทย-ข่าวทำเนียบรัฐบาล-ไทย – สปป. ลาว มุ่งมั่นที่จะแก้ไขปัญหาการทุจริตร่วมกันต่อไป
วันพฤหัสบดีที่ 22 กุมภาพันธ์ 2561
ไทย – สปป. ลาว มุ่งมั่นที่จะแก้ไขปัญหาการทุจริตร่วมกันต่อไป
ไทย – สปป. ลาว มุ่งมั่นที่จะแก้ไขปัญหาการทุจริตร่วมกันต่อไป
วันนี้ (22 กุมภาพันธ์ 2561) เวลา 09.30 น. พลตํารวจเอกวัชรพล ประสารราชกิจ ประธานคณะกรรมการป้องกันและปราบปรามการทุจริตแห่งชาติ (ป.ป.ช.) นํา ดร. บุนทอง จิดมะนี รองนายกรัฐมนตรีและประธานองค์การตรวจตรารัฐบาลแห่งสาธารณรัฐประชาธิปไตยประชาชนลาว (SIAA) เข้าเยี่ยมคารวะพลเอกประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ในโอกาสเดินทางเยือนไทย เพื่อแลกเปลี่ยนข้อมูลและประสบการณ์ด้านการป้องกันและปราบปรามการทุจริต ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรียินดีที่ได้พบกับรองนายกรัฐมนตรีและประธานองค์การตรวจตรารัฐบาลแห่ง สปป. ลาว ในวันนี้ พร้อมแสดงความยินดีที่ไทย – สปป. ลาว มีความสัมพันธ์ใกล้ชิดตลอดมา ซึ่งช่วยให้การทํางานระหว่างสองประเทศเป็นไปอย่างราบรื่น ขณะที่ รองนายกรัฐมนตรี สปป. ลาว ยืนยันถึงความสัมพันธ์อันเข้มแข็งตลอดระยะเวลา 67 ปี ที่มีพัฒนาการอย่างเป็นระบบเรื่อยมา โดยหวังว่าทั้งสองประเทศจะสานต่อความสัมพันธ์และความร่วมมือที่มีอยู่นี้ต่อไป
ทั้งสองฝ่ายย้ําถึงความสําคัญของการแก้ไขปัญหาการทุจริต โดยนายกรัฐมนตรีกล่าวว่ารัฐบาลให้ความสําคัญกับการแก้ไขปัญหาการทุจริตคอรัปชั่นอย่างรอบด้าน และมี ป.ป.ช. เป็นหน่วยงานหลักฝ่ายไทยที่ร่วมมือและแลกเปลี่ยนประสบการณ์ในด้านนี้กับ SIAA อย่างแข็งขันเสมอมา หวังเป็นอย่างยิ่งว่าทั้งสองหน่วยงานจะเพิ่มพูนความร่วมมือระหว่างกันทุกระดับ ทั้งทวิภาคี พหุภาคี และอาเซียน เพื่อต่อยอดไปสู่การดําเนินการที่เป็นรูปธรรมมากยิ่งขึ้น ทั้งนี้ รองนายกรัฐมนตรี สปป. ลาว กล่าวเพิ่มเติมว่า ทั้งสองหน่วยงานเป็นกลไกสําคัญในการแก้ไขปัญหาการทุจริตอย่างมีประสิทธิภาพ รวมทั้งยังเป็นส่วนสําคัญในการเชื่อมโยงมิตรภาพระหว่างทั้งสองประเทศ
โอกาสนี้ ทั้งสองฝ่ายแสดงความประทับใจซึ่งกันและกัน โดยเฉพาะความใกล้ชิดและความร่วมมือในมิติต่าง ๆ ทั้งด้านการเมือง เศรษฐกิจ และสังคม ซึ่งนายกรัฐมนตรีประสงค์ให้ไทยและ สปป. ลาว เติบโตอย่างเข้มแข็งไปด้วยกัน (Stronger Together) และจะไม่ทิ้งใครไว้ข้างหลัง (Left No One Behind) ซึ่งเป็นหลักคิดสําคัญในการขับเคลื่อนประเทศไปสู่ความมั่นคง มั่งคั่ง และยั่งยืน
รัฐบาลไทย-ข่าวทำเนียบรัฐบาล-ผู้ประกันตนในระบบประกันสังคม ที่ได้รับผลกระทบจากไวรัสโควิด-19&nbsp; สามารถยื่นขอรับสิทธิการเยียวยาเนื่องจากเหตุสุดวิสัยได้ ภายในระยะเวลากี่ปี ??
วันเสาร์ที่ 25 เมษายน 2563
ผู้ประกันตนในระบบประกันสังคม ที่ได้รับผลกระทบจากไวรัสโควิด-19 สามารถยื่นขอรับสิทธิการเยียวยาเนื่องจากเหตุสุดวิสัยได้ ภายในระยะเวลากี่ปี ??
ผู้ประกันตนในระบบประกันสังคม ที่ สามารถยื่นขอรับสิทธิการเยียวยา ภายในระยะเวลากี่ปี ?
Q : ผู้ประกันตนในระบบประกันสังคม ที่ได้รับผลกระทบจากไวรัสโควิด-19 สามารถยื่นขอรับสิทธิการเยียวยาเนื่องจากเหตุสุดวิสัยได้ ภายในระยะเวลากี่ปี ??
A : ผู้ประกันตนในระบบประกันสังคม สามารถยื่นคําขอรับประโยชน์ทดแทนได้ภายในระยะเวลา 2 ปี นับแต่วันที่มีสิทธิ
รัฐบาลไทย-ข่าวทำเนียบรัฐบาล-รัฐมนตรีการค้านิวซีแลนด์เข้าเยี่ยมคารวะรองนายกรัฐมนตรี
วันจันทร์ที่ 24 กรกฎาคม 2560
รัฐมนตรีการค้านิวซีแลนด์เข้าเยี่ยมคารวะรองนายกรัฐมนตรี
รัฐมนตรีการค้านิวซีแลนด์เข้าเยี่ยมคารวะรองนายกรัฐมนตรี
วันนี้ (24 ก.ค. 2560) เวลา 11.00 น. นายทอดด์ แมกเคลย์ (The Honourable Todd McClay) รัฐมนตรีการค้านิวซีแลนด์ เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีแสดงความยินดีที่รัฐมนตรีการค้านิวซีแลนด์เดินทางมาเยือนไทยเพื่อเข้าร่วมพิธีลงนามในพิธีสารเพื่อแก้ไขความตกลงความเป็นหุ้นส่วนทางเศรษฐกิจที่ใกล้ชิดกันยิ่งขึ้นไทย – นิวซีแลนด์ (Thailand-New Zealand Closer Economic Partnership Agreement: TNZCEP) ร่วมกับรัฐมนตรีว่าการกระทรวงพาณิชย์ในช่วงบ่ายของวันนี้ รวมถึงแสดงความขอบคุณรัฐมนตรีการค้านิวซีแลนด์ที่เป็นตัวแทนของรัฐบาลและประชาชนนิวซีแลนด์ในการวางพวงมาลาถวายราชสักการะพระบรมศพพระบาทสมเด็จพระปรมินทรมหาภูมิพลอดุลยเดชฯ โดยรัฐมนตรีการค้านิวซีแลนด์ได้กล่าว ชื่นชม พระบาทสมเด็จพระปรมินทรมหาภูมิพลอดุลยเดชฯ ว่าเป็นบุคคลที่น่าชื่นชมและน่ายกย่อง
รองนายกรัฐมนตรีและรัฐมนตรีการค้านิวซีแลนด์ต่างแสดงความยินดีที่ไทยและนิวซีแลนด์มีความสัมพันธ์ที่ดีและมีความร่วมมือที่ใกล้ชิดกันในหลากหลายสาขา มีความสัมพันธ์ทางการทูตครบรอบ 60 ปี เมื่อปี 2559 และความร่วมมือทางด้านการค้าและการลงทุนก็เพิ่มขึ้นอย่างต่อเนื่อง โอกาสนี้ ทั้งสองฝ่ายยังเห็นพ้องในการขยายความร่วมมือทางด้านอื่นๆเพิ่มเติมนอกเหนือจากการค้าและการลงทุน อาทิ ความร่วมมือด้านการศึกษา การท่องเที่ยว การเกษตร เป็นต้น โดยการขยายความร่วมมือไปสู่การเป็นหุ้นส่วนในด้านต่างๆ ในอนาคต
รองนายกรัฐมนตรีและรัฐมนตรีการค้านิวซีแลนด์หารือถึงความสนใจของไทยในเรื่องความความตกลงหุ้นส่วนทางเศรษฐกิจภาคพื้นแปซิฟิก (Trans Pacific Partnership : TPP) โดยรัฐมนตรีการค้านิวซีแลนด์กล่าวว่า สมาชิกปัจจุบันของ TPP กําลังหารือถึงการเดินหน้าผลักดันความตกลง TPP ต่อไป และเชื่อว่าหากประเทศไทยเข้าร่วมความตกลง TPP จะเกิดผลประโยชน์ต่อไทย ด้านรองนายกรัฐมนตรีกล่าวว่า ขณะนี้ไทยมีความสนใจความตกลง TPP และ การเจรจาความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership: RCEP) อย่างไรก็ตาม รองนายกรัฐมนตรีมองว่า RCEP สามารถที่จะผลักดันการเจรจาให้บรรลุผลสําเร็จได้เร็วกว่า เนื่องจาก RCEP ซึ่งมีสมาชิกได้แก่ อาเซียน 10 ประเทศ และคู่เจรจา 6 ประเทศ คือ จีน อินเดีย ญี่ปุ่น เกาหลีใต้ ออสเตรเลีย และ นิวซีแลนด์ ล้วนมีความตกลงเปิดเสรีทางการค้าระหว่างกันอยู่แล้ว และหากยกระดับความร่วมมือทางด้านการค้าและการลงทุนระหว่างกันแล้ว RCEP จะก่อให้เกิดผลประโยชน์ต่อระบบการค้าและเศรษฐกิจครอบคลุมทั้งภูมิภาคและโลกอีกด้วย
รัฐบาลไทย-ข่าวทำเนียบรัฐบาล-รัฐหนุนเกษตรกรน้อมนำ “เกษตรทฤษฏีใหม่” สร้างความเข้มแข็งอย่างยั่งยืน
วันศุกร์ที่ 5 มกราคม 2561
รัฐหนุนเกษตรกรน้อมนํา “เกษตรทฤษฏีใหม่” สร้างความเข้มแข็งอย่างยั่งยืน
เป็นการลดค่าใช้จ่ายที่ไม่จําเป็น ได้ผลผลิตที่มีคุณภาพมากขึ้น รวมถึงเป็นมิตรต่อสุขภาพเกษตรกร ผู้บริโภค และสิ่งแวดล้อม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนให้เกษตรกรน้อมนําแนวทางเกษตรทฤษฎีใหม่ของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาใช้เป็นแนวทางในการทําการเกษตร เช่น ทําไร่นาสวนผสมคู่กับการเลี้ยงสัตว์ เพื่อสร้างรายได้และลดรายจ่าย รวมทั้งปรับเปลี่ยนการเพาะปลูกโดยใช้พันธุ์ที่มีคุณภาพ ใช้วิธีอินทรีย์และนวัตกรรมเข้ามาช่วย ขณะเดียวกันต้องลดค่าใช้จ่ายต่าง ๆ ทั้งการจ้างคน การใช้ปุ๋ยเคมีที่ไม่จําเป็น และประหยัดการใช้น้ํา และรวมกลุ่มเพื่อสร้างอํานาจต่อรองเพื่อไม่ให้ถูกกดราคา ทั้งนี้ รัฐบาลยินดีสนับสนุนให้เจ้าหน้าที่ลงไปให้คําแนะนํา และส่งเสริมให้เกษตรกรรับบริการจากศูนย์เรียนรู้การเพิ่มประสิทธิภาพการผลิตสินค้าเกษตรที่มีอยู่กว่า 880 แห่งทั่วประเทศ เพื่อเพิ่มคุณภาพชีวิตที่ดีให้แก่ตนเองและครอบครัว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คกก.Medical Hub เตรียมความพร้อมรับการท่องเที่ยวเชิงสุขภาพ หลังโควิด 19 คลี่คลาย [กระทรวงสาธารณสุข]
วันอังคารที่ 30 มิถุนายน 2563
คกก.Medical Hub เตรียมความพร้อมรับการท่องเที่ยวเชิงสุขภาพ หลังโควิด 19 คลี่คลาย [กระทรวงสาธารณสุข]
คกก.Medical Hub เตรียมความพร้อมรับการท่องเที่ยวเชิงสุขภาพ หลังโควิด 19 คลี่คลาย
คณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) เตรียมความพร้อม 3 ด้าน รับการท่องเที่ยวเชิงสุขภาพ หากได้รับการผ่อนปรนหลังสถานการณ์โควิด 19 คลี่คลาย
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ให้สัมภาษณ์ภายหลังประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) ครั้งที่ 1/2563 โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธาน พร้อมด้วยคณะกรรมการจากภาครัฐและภาคเอกชนร่วมประชุม พิจารณามาตรการกระตุ้นเศรษฐกิจเพื่อสร้างรายได้จากการท่องเที่ยวเชิงสุขภาพเมื่อสถานการณ์โรคติดเชื้อไวรัสโคโรนา 2019 (โควิด 19) คลี่คลาย
นายแพทย์ธเรศกล่าวว่า ที่ประชุมได้พิจารณาและเห็นชอบในหลักการ 3 ด้าน ได้แก่ 1.จัดทําแนวทางการรักษาพยาบาลพร้อมเป็นสถานกักกันในโรงพยาบาล สําหรับผู้ป่วยชาวไทยและชาวต่างชาติที่ต้องการเข้ารับการรักษาพยาบาลต่อเนื่องในประเทศไทย ซึ่งรวมผู้ติดตาม โดยแบ่งเป็นสถานกักกันในโรงพยาบาล (Hospital Quarantine) กักกันตัวผู้ป่วยชาวไทยที่เดินทางกลับเข้ามาในไทย และสถานกักกันในโรงพยาบาลทางเลือก (Alternative Hospital Quarantine) สําหรับผู้ป่วยชาวต่างชาติและผู้ติดตาม ต้องมีการนัดหมายไว้ล่วงหน้า โดยรักษาและกักกันเป็นระยะเวลาไม่น้อยกว่า 14 วัน ต้องมีผลการตรวจโควิด 19 ก่อนเข้าประเทศไม่เกิน 72 ชั่วโมง เมื่อเข้ามารักษาต้องมีการตรวจอีก 3 ครั้ง (ก่อนรักษา ระหว่างรักษา และหลังการรักษา) เพื่อความปลอดภัยและเพื่อให้มั่นใจว่าจะไม่นําเชื้อมาแพร่ระบาดในไทย โดยค่าใช้จ่ายในการรักษากรณี Hospital Quarantine หากเป็นคนไทยเป็นไปตามสิทธิการรักษา หากเกินสิทธิ์ต้องจ่ายเองโดยสมัครใจ กรณี Alternative Hospital Quarantine ผู้ป่วยต่างชาติและคนไทยที่สมัครใจต้องชําระค่าใช้จ่ายเองทั้งหมด
2.เห็นชอบให้ “ประเทศไทยเป็นเมืองหลวงของโลกด้านการดูแลสุขภาพ” โดยให้หน่วยงานที่เกี่ยวข้องประชาสัมพันธ์ตราสัญลักษณ์ Medical Hub ภายใต้แนวคิด “Healthcare Capital of the World” และกําหนดข้อความสําคัญในการสื่อสารว่า “Beyond Healthcare, Trust Thailand” เพื่อสร้างความเชื่อมั่นในการกลับเข้ามาใช้บริการรักษาพยาบาลในประเทศไทย และ 3.มาตรการพัฒนาชุดเครื่องมือแพทย์รองรับการระบาดของโรคโควิด 19 เพื่อรับมือและลดโอกาสติดเชื้อของบุคลากรทางการแพทย์ และผู้เข้ารับการตรวจหาเชื้อวิด 19 โดยเน้นการผลิตในประเทศไทย แบ่งเป็น 4 กลุ่มคือ เครื่องมือแพทย์สําหรับการคัดกรองและตรวจสอบโรค เครื่องมือแพทย์สําหรับการป้องกันและควบคุมโรค เครื่องมือแพทย์สําหรับการคัดแยกและการฆ่าเชื้อ และเครื่องมือแพทย์สําหรับการบําบัดรักษาโรค โดยเน้นการผลิตในประเทศไทย
*************************** 30 มิถุนายน 2563
***********************************
รัฐบาลไทย-ข่าวทำเนียบรัฐบาล-“บิ๊กอู๋” มอบนโยบาย ขรก. ขับเคลื่อนงาน ตั้ง ศปก. เป็นเครื่องมือบัญชาการแรงงานทั้งระบบ
วันเสาร์ที่ 2 ธันวาคม 2560
“บิ๊กอู๋” มอบนโยบาย ขรก. ขับเคลื่อนงาน ตั้ง ศปก. เป็นเครื่องมือบัญชาการแรงงานทั้งระบบ
“รัฐมนตรีแรงงาน” มอบนโยบาย ขรก. เน้นย้ํางานเร่งด่วน บริหารการพัฒนา และระดับพื้นที่
ตั้งศูนย์ปฏิบัติการฯ เฝ้าฟัง ติดตามสถานการณ์ สั่งการ เป็นเครื่องมือบริหารจัดการแรงงานทั้งระบบ
วันนี้ (2 ธ.ค.60) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมมอบนโยบายและทิศทางการปฏิบัติราชการในปี 2561 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยได้เน้นหนักนโยบายสําคัญและนโยบายเร่งด่วน (Agenda) คือ การเร่งรัดการบริหารจัดการแรงงานต่างด้าวที่ไม่มีเอกสารให้ถูกต้องแล้วเสร็จภายใน 31 มีนาคม 2561 ผลักดันและเร่งรัดการแก้ไขปัญหาการทําประมงผิดกฎหมายด้านแรงงาน ตาม IUU Fishing ป้องกันมิให้มีการใช้แรงงานเด็กในรูปแบบที่เลวร้าย คุ้มครองแรงงานไทยที่ทํางานในต่างประเทศ พัฒนาทักษะฝีมือแรงงานอย่างทั่วถึงและเท่าเทียม แก้ปัญหาการหลอกลวงคนหางานไปทํางานต่างประเทศ ส่งเสริมและสนับสนุนให้แรงงานนอกระบบเข้าถึงระบบหลักประกันทางสังคม ส่งเสริมการจ้างงานคนพิการในสถานประกอบการ และขับเคลื่อนนโยบาย Safety Thailand
พล.ต.อ.อดุลย์ ยังได้มอบนโยบายบริหารการพัฒนา (Administrator) คือ ยกระดับศูนย์ปฏิบัติการกระทรวง (ศปก.) เพื่อเป็นเครื่องมือของผู้บริหารในการอํานวยการติดตาม ควบคุมสั่งการ การบริหารจัดการแรงงานต่างด้าวในประเทศไทยทั้งระบบ โดยบูรณาการกับทุกหน่วยงานที่เกี่ยวข้อง เร่งรัดการออกกฎหมายสําคัญเพื่อแก้ไขปัญหาแรงงาน จํานวน 11 ฉบับ พัฒนาบุคลากรให้มีขีดความสามารถ เพิ่มประสิทธิภาพพนักงานตรวจแรงงานให้มีความเชี่ยวชาญในการปฏิบัติหน้าที่ ยกระดับกระทรวงให้เป็นหน่วยงานที่มีมาตรฐานสากล เพิ่มประสิทธิภาพศูนย์ข้อมูลแรงงานแห่งชาติ ด้วยการจัดระบบข้อมูล (Big Data) รวมทั้งพัฒนาประสิทธิภาพการประชาสัมพันธ์และการปฏิบัติการข่าวสารเพื่อสร้างการรับรู้ต่อการดําเนินนโยบายของกระทรวง
ส่วนนโยบายในระดับพื้นที่ (Area) ให้แรงงานจังหวัดเป็นตัวแทนของกระทรวงในภูมิภาคในการขับเคลื่อนนโยบายของกระทรวงในระดับพื้นที่ ให้มีการจัดทําแผนปฏิบัติการรายจังหวัดและกลุ่มจังหวัด ให้มีการจัดระบบการทํางานที่เชื่อมโยง ประสานส่งต่อ และบูรณาการทรัพยากร นอกจากนี้ พล.ต.อ.อดุลย์ ยังได้กําชับให้มีการขับเคลื่อนนโยบายสู่การปฏิบัติ โดยให้ผู้บริหารทุกหน่วยงานชี้แจงนโยบายและมอบภารกิจที่รับผิดชอบเพื่อสร้างความเข้าใจแก่บุคลากรทุกระดับ ให้ทุกหน่วยงานจัดทําแผนปฏิบัติการ โดยให้บูรณาการร่วมกันระหว่างหน่วยงานภายในและภายนอกกระทรวง ให้ใช้ศูนย์ปฏิบัติการของหน่วยงานเป็นเครื่องมือการอํานวยการติดตาม เฝ้าฟัง แก้ไขสถานการณ์ และใช้กลไกคณะกรรมการระดับชาติและคณะอนุกรรมการระดับชาติในการขับเคลื่อนประเด็นที่เกี่ยวข้องอย่างบูรณาการและเชื่อมโยงกันอีกด้วย
-------------------------------------
กลุ่มงานโฆษกและการข่าว/กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ทางหลวงชนบท จัดทำมาตรการอำนวยความสะดวกและความปลอดภัยช่วงเทศกาลสงกรานต์ 2563 ในสถานการณ์ฉุกเฉินภาวะโรคระบาดโควิด-19 [กระทรวงคมนาคม]
วันอังคารที่ 14 เมษายน 2563
ทางหลวงชนบท จัดทํามาตรการอํานวยความสะดวกและความปลอดภัยช่วงเทศกาลสงกรานต์ 2563 ในสถานการณ์ฉุกเฉินภาวะโรคระบาดโควิด-19 [กระทรวงคมนาคม]
ทางหลวงชนบท จัดทํามาตรการอํานวยความสะดวกและความปลอดภัยช่วงเทศกาลสงกรานต์ 2563 ในสถานการณ์ฉุกเฉินภาวะโรคระบาดโควิด-19
กรมทางหลวงชนบท (ทช.) โดยสํานักอํานวยความปลอดภัย จัดทํามาตรการอํานวยความสะดวกและความปลอดภัยให้กับประชาชนช่วงเทศกาลสงกรานต์ 2563 (ในสถานการณ์ฉุกเฉิน) ซึ่งสอดคล้อง ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม พร้อมอํานวยความสะดวกในการเดินทางของประชาชน ให้มีความปลอดภัยและเข้มงวดในเรื่องมาตรการป้องกันการแพร่ระบาดของเชื้อไวรัสโควิด- 19 ทั้งนี้ ทช.ได้จัดทําแนวทางปฏิบัติทั้งในส่วนกลางและส่วนภูมิภาค ระหว่างวันที่ 10-19 เมษายน 2563 โดยแบ่งเป็น 3 ด้าน ดังนี้
1. ด้านบริหารจัดการ
- ตรวจสอบ/ปรับปรุง ป้ายจราจร เครื่องหมายจราจร ไฟฟ้าแสงสว่าง ไฟสัญญาณจราจรโดยเฉพาะเส้นทางเข้าแหล่งท่องเที่ยว,เส้นทางลัด/เลี่ยง ให้ใช้การได้ดี
- หน่วยงานในพื้นที่ร่วมบูรณาการกับศูนย์อํานวยการความปลอดภัยทางถนนของแต่ละจังหวัด
- จัดชุดตรวจการณ์เฝ้าระวังอุบัติเหตุ อํานวยความสะดวกและปลอดภัยแก่ผู้ใช้ทางเข้าช่วยเหลือเมื่อพบรถเสียหรือเกิดอุบัติเหตุ
2. ด้านการรายงานข้อมูล
- รายงานข้อมูลอุบัติเหตุผ่านระบบรายงานอุบัติเหตุทางหลวงชนบท (ARMS)
- รายงานสถานการณ์/ผลการลาดตระเวนจากชุดตรวจการณ์เฝ้าระวังอุบัติเหตุ
- รายงานผลการวิเคราะห์อุบัติเหตุสําคัญ
3. ด้านการปฏิบัติงาน
- ตรวจวัดอุณหภูมิร่างกาย และคัดกรองเจ้าหน้าที่ก่อนปฏิบัติงาน
- ประชาสัมพันธ์ให้ความรู้ด้านการป้องกันโรคติดต่อเชื้อไวรัสโคโรนา (COVID-19) และกําชับให้เจ้าหน้าที่สวมหน้ากากอนามัยทุกครั้ง และหมั่นล้างมือเป็นประจํา
- จัดเจลล้างมือประจํา ณ พื้นที่ส่วนกลาง และบริเวณสํานักงานทุกแห่ง พร้อมทําความสะอาดภายในสํานักงานอย่างต่อเนื่อง
ทั้งนี้ ประชา
รัฐบาลไทย-ข่าวทำเนียบรัฐบาล-“รุ่นพี่ กยศ. นัดชำระหนี้ ส่งต่อโอกาสรุ่นน้อง”
วันศุกร์ที่ 29 มิถุนายน 2561
“รุ่นพี่ กยศ. นัดชําระหนี้ ส่งต่อโอกาสรุ่นน้อง”
กองทุนเงินให้กู้ยืมเพื่อการศึกษา (กยศ.) แจ้งเตือนผู้กู้ยืมรุ่นพี่ที่ครบกําหนดชําระหนี้ร่วมส่งต่อโอกาสทางการศึกษาให้กับนักเรียน นักศึกษารุ่นน้อง ภายในวันที่ 5 กรกฎาคมของทุกปี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ขณะนี้กองทุน มีผู้กู้ยืมที่ครบกําหนดชําระหนี้ประมาณ 3.5 ล้านราย ซึ่งมีหน้าที่ในการชําระเงินคืนหลังจากสําเร็จการศึกษาหรือเลิกการศึกษา เพื่อส่งต่อโอกาสทางการศึกษาให้แก่นักเรียน นักศึกษารุ่นน้องต่อไป โดยผู้กู้ยืมต้องติดต่อชําระเงินคืนตามกําหนดภายในวันที่ 5 กรกฎาคมของทุกปี ซึ่งถือเป็นวันครบกําหนดชําระเงินคืนกองทุน โดยในปีที่ผู้กู้ยืมครบกําหนดชําระหนี้ครั้งแรก กองทุนจะมีหนังสือแจ้งภาระหนี้ พร้อมรายละเอียดของจํานวนเงินที่ต้องชําระรายเดือนหรือรายปีให้ผู้กู้ยืมทราบ หากผู้กู้ยืมไม่ได้หนังสือแจ้งภาระหนี้สามารถตรวจสอบยอดหนี้ ที่ต้องชําระด้วยตนเองได้ทาง www.studentloan.or.th และนําเงินไปชําระได้ตามช่องทางต่างๆ ได้แก่ ธนาคารที่กองทุนกําหนด เคาน์เตอร์เซอร์วิส ไปรษณีย์ไทย รวมถึงใช้สแกน QR code ผ่าน Mobile Banking ของทุกธนาคาร ทั้งนี้ หากผู้กู้ยืมชําระล่าช้าจะทําให้ผู้กู้ยืมต้องเสียเบี้ยปรับกรณีผิดนัดชําระหนี้ ในอัตราร้อยละ 12-18 ต่อปี รวมถึงผู้กู้ยืมและผู้ค้ําประกันอาจถูกฟ้องร้องดําเนินคดีตามกฎหมาย
ปัจจุบัน กองทุนมีผู้กู้ยืมทั่วประเทศจํานวนกว่า 5.4 ล้านราย คิดเป็นเงินกว่า 5.7 แสนล้านบาท ในจํานวนนี้มีผู้กู้ยืมที่ชําระหนี้เสร็จสิ้นแล้วจํานวน 8 แสนราย กองทุนขอขอบคุณผู้กู้ยืมรุ่นพี่ทุกท่านที่มีจิตสํานึกความรับผิดชอบในการชําระคืนเงินกู้ยืมเพื่อการศึกษา เพื่อเป็นทุนหมุนเวียนส่งต่อโอกาสทางการศึกษาให้แก่ รุ่นน้องต่อไป สอบถามเพิ่มเติมได้ที่โทร 0 2016 4888”
รัฐบาลไทย-ข่าวทำเนียบรัฐบาล-นายกรัฐมนตรี แจ้งรัฐบาลไม่ได้อนุญาตเรือสำราญเวสเทอร์ดามเข้าเทียบท่าไทย ยืนยันช่วยเหลือเป็นไปตามหลักมนุษยธรรม
วันอังคารที่ 11 กุมภาพันธ์ 2563
นายกรัฐมนตรี แจ้งรัฐบาลไม่ได้อนุญาตเรือสําราญเวสเทอร์ดามเข้าเทียบท่าไทย ยืนยันช่วยเหลือเป็นไปตามหลักมนุษยธรรม
นายกรัฐมนตรี แจงไม่ได้อนุญาตให้เรือสําราญเวสเทอร์ดามเข้าเทียบท่าแหลมฉบัง พร้อมกําชับให้หน่วยงานที่เกี่ยวข้องและขอความร่วมมือผู้ประกอบการผลิตหน้ากากอนามัยเร่งผลิตหน้ากากอนามัยเพิ่มให้เพียงพอต่อความต้องการของประชาชน
วันนี้ (11ก.พ.63)เวลา13.00น. ณ ตึกบัญชาการ1ทําเนียบรัฐบาล หลังการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวถึงเรื่องมาตรการป้องกันและแก้ไขการแพร่ระบาดของเชื้อไวรัสโคโรนา โดยเฉพาะกรณีที่มีการเผยแพร่ข้อมูลทางโชเชียลมีเดียระบุเรือสําราญเวสเทอร์ดาม (Westerdam)จะเข้าเทียบท่าที่แหลมฉบังนั้น รัฐบาลไม่ได้มีการอนุญาตให้เข้ามาจอดเทียบท่าดังกล่าวแต่อย่างใด แต่จะให้ความช่วยเหลือเป็นไปตามหลักมนุษยธรรม เช่น การเติมน้ํามัน หรืออาหารและน้ําดื่ม หากต้องการก็จะส่งไปให้ โดยยืนยันการดําเนินการดังกล่าวของรัฐบาลเป็นไปตามที่ต่างประเทศดําเนินการเช่นกันและเป็นไปอย่างเหมาะสม เพื่อเป็นการป้องกันไม่ให้เกิดการแพร่ระบาดเข้าระยะที่3โดยขณะนี้ไทยอยู่ในระยะที่ 2 ซึ่งยังสามารถดูแลควบคุมได้ แต่รัฐบาลก็ไม่ได้นิ่งนอนใจต่อสถานการณ์ที่เกิดขึ้นแม้จะสามารถควบคุมได้ โดยจะมีการประชุมหน่วยงานที่เกี่ยวข้องและให้กระทรวงสาธารณสุขชี้แจงถึงการเตรียมการรองรับการแพร่ระบาดเพื่อเป็นการเตรียมการขั้นต้น ซึ่งหากทําได้ดีครบถ้วนทุกอย่างก็ไม่มีปัญหา
พร้อมทั้งได้มอบกมายให้รัฐมนตรีว่าการกระทรวงพาณิชย์ ได้ประชุมหารือร่วมกับผู้ประกอบการผลิตหน้ากากอนามัย ในการที่จะผลิตหน้ากากอนามัยให้มีปริมาณที่เพิ่มมากขึ้น เพื่อให้หน้ากากอนามัยกระจายได้อย่างทั่วถึงและเพียงพอต่อประชาชน และสามารถส่งออกให้ต่างประเทศได้ด้วย และยังมีการให้ความรู้เกี่ยวกับหน้ากากอนามัยที่ทํามาจากผ้า ที่มีความทนทานมากกว่าและสามารถใช้ซ้ําได้ด้วยการซัก ทั้งนี้อยากให้ประชาชนเข้าใจถึงราคาที่แตกต่างกันระหว่างหน้ากากอนามัยที่มาจากองค์การเภสัชกรรม และหน้ากากอนามัยที่ผลิตจากภาคเอกชนซึ่งวันนี้ได้มีการหารือในที่ประชุมคณะรัฐมนตรีในหลายประเด็นทั้งมาตรการระยะสั้น มาตรการระยะยาว เพื่อแก้ไขปัญหาการขาดแคลนของหน้ากากอนามัยที่เกิดขึ้น
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลแจงผู้ว่าราชการจังหวัด มีอำนาจออกประกาศคำสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
วันอาทิตย์ที่ 22 มีนาคม 2563
โฆษกรัฐบาลแจงผู้ว่าราชการจังหวัด มีอํานาจออกประกาศคําสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
โฆษกรัฐบาลแจงผู้ว่าราชการจังหวัด มีอํานาจออกประกาศคําสั่งตาม พ.ร.บ. โรคติดต่อ พ.ศ. 2558 ตามความเห็นชอบของคณะกรรมการโรคติดต่อจังหวัด ในพื้นที่จังหวัดของตนเอง
วันนี้ (22 มี.ค. 63) เวลา 10.20 น. ณ ตึกสันติไมตรี ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ตอบข้อสงสัยของสื่อมวลชนกรณีจังหวัดอื่น ๆ อาจจะมีการประกาศคําสั่งปิดสถานที่คล้ายกับกรุงเทพมหานคร นั้นว่า การประกาศคําสั่งต้องดําเนินการโดยผู้ว่าราชการจังหวัด และเมื่อมีคําสั่งแล้ว กระทรวงมหาดไทยและผู้ว่าราชการจังหวัดจะทําความเข้าใจกับคนในจังหวัด สําหรับศูนย์แถลงข่าวโควิด-19 ทําเนียบรัฐบาลจะรวบรวมข้อมูลสรุปเพื่อรายงานชี้แจงให้ประชาชนรับทราบอย่างเป็นทางการอีกครั้ง
สําหรับข้อสงสัยที่ว่า การตัดสินใจของผู้ว่าราชการจังหวัดแต่ละจังหวัดต้องประสานมายังรัฐบาลด้วยหรือไม่นั้น โฆษกประจําสํานักนายกรัฐมนตรีกล่าวตอบว่า ตามมติและคําสั่งนายกรัฐมนตรี มาตรการอะไรต่าง ๆ ที่ออกไป ต้องประสานมาที่ศูนย์ฯ ซึ่งนายกรัฐมนตรีได้ติดตามและมีการประสานกับรัฐมนตรีว่าการกระทรวงมหาดไทยอยู่ตลอด
โฆษกประจําสํานักนายกรัฐมนตรี ยังกล่าวถึงกรณี นักการเมืองออกมาระบุว่า มีบิ๊กบางคนไปตีกอล์ฟว่า ไม่ทราบว่าหมายถึงบิ๊กไหน ในที่ตนเองทราบเกี่ยวกับนายกรัฐมนตรีนั้น วานนี้ท่านนายกรัฐมนตรีเดินทางเข้าทําเนียบรัฐบาล เพื่อมารับดอกไม้พระราชทานพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จากนั้นได้เรียกประชุมหารือวงเล็กกับผู้ที่เกี่ยวข้องเพื่อสั่งการก่อนเดินทางกลับไปทําบุญวันเกิด ซึ่งในวันนี้ท่านนายกรัฐมนตรีเดินทางเข้ามาทํางานในทําเนียบรัฐบาลตั้งแต่ช่วงสายแล้ว
-------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จำนวน 31 คน [กระทรวงการต่างประเทศ]
วันศุกร์ที่ 24 เมษายน 2563
สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จํานวน 31 คน [กระทรวงการต่างประเทศ]
สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จํานวน 31 คน
สถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ส่งคนไทยเดินทางกลับประเทศโดยสายการบิน ANA จํานวน 31 คน
เมื่อวันที่ 24 เมษายน 2563 คนไทย 31 คนได้เดินทางกลับประเทศไทยโดยเครื่องบินของสายการบิน All Nippon Airways (ANA) เที่ยวบินที่ NH 847 จากท่าอากาศยานฮาเนดะ ถึงประเทศไทยเวลา 15.30 น.
ผู้โดยสารบนเที่ยวบินดังกล่าวประกอบด้วยคนไทยที่ตกค้างในญี่ปุ่น 17 คนซึ่งได้ลงทะเบียนในแบบฟอร์มแจ้งความประสงค์จะเดินทางกลับไทยจากประเทศญี่ปุ่นโดยเร่งด่วนกับสถานเอกอัครราชทูต ณ กรุงโตเกียว และคนไทยที่เป็นผู้โดยสารเปลี่ยนเครื่องบินจากนครแวนคูเวอร์ 14 คนซึ่งเป็นกลุ่มนักเรียน นักศึกษา และคนไทยในแคนาดาที่ได้รับความเดือดร้อนและมีโรคประจําตัว ทั้งหมดรับทราบเกี่ยวกับมาตรการกักตัว 14 วันหลังจากที่เดินทางถึงประเทศไทย โดยสถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัว 14 วัน สําหรับผู้โดยสารทั้งหมดด้วยแล้ว
เที่ยวบินดังกล่าวทําการบินในฐานะเที่ยวบินรับส่งบุคคลกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียว และสถานกงสุลใหญ่ ณ นครแวนคูเวอร์ เป็นผู้ประสานงานขอความร่วมมือจากสายการบินและขออนุมัติจากส่วนราชการที่เกี่ยวข้องของประเทศไทย โดยมีจํานวนผู้โดยสารตามที่ได้รับการจัดสรรตามศักยภาพการรองรับผู้ที่เดินทางกลับจากต่างประเทศทั่วโลก 200 คนต่อวันของรัฐบาลไทย